समाजोपयोगी होना चाहिए जीवन: सेतिया
भिवाड़ी | हमाराजीवन प्रकाशपुंज की तरह होना चाहिए। एक प्रकाशित दीपक की तरह होना चाहिए, जो कि मानव समाज को प्रकाशित कर सके। मानव मन को प्रकाशित कर सके। यह विचार व्यक्ति किए संत निरंकारी मंडल की प्रचारिका बहन कमलेश सेतिया ने। बहन कमलेश सेतिया गुरूवार रात निरंकारी भवन में आयोजित सत्संग कार्यक्रम में विचार रखने के लिए भिवाड़ी आई थी। इस अवसर पर उन्होंने कहा कि हमारा जीवन समाजोपयोगी होना चाहिए। जिस प्रकार वृक्ष पत्थर खाकर भी हमें मीठे फल देता है, वैसे ही हमें समाज की बुराइयों को दूर कर मानव मन में घर कर चुके अंधकार को मिटा कर उसे प्रकाशित करना है। निरंकारी मंडल भिवाड़ी प्रमुख चरणदास गोयल ने बताया कि सत्संग कार्यक्रम में भिवाड़ी आसपास के क्षेत्र से श्रद्धालुओं ने भाग लिया।
भिवाड़ी. संत निरंकारी मंडल की प्रचारिका कमलेश सेतिया प्रवचन देते हुए मौजूद श्रद्धालु।
hin_Deva hin_Deva awa_Deva